Diari Oficial de la Generalitat Valenciana


Sumari del DOGV 8409, del 24-10-2018 (2018/9790)

RESOLUCIÓ de 15 d'octubre de 2018, del director general de l'Institut Valencià d'Atenció Social i Sanitària, per la qual s'adscriu un nou centre a les borses d'ocupació temporal de les categories de cuidador o cuidadora, infermer o infermera i cuiner o cuinera de l'entitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8409

Data del DOGV
:   24-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9790


Data del document
:   15-10-2018

Organisme emissor
:   Institut Valencià d'Atenció Social i Sanitaria

Tipus de document
:   Resolució

Anàlisi jurídica

 Descriptors 

:   * establiment hospitalari

RESOLUCIÓ de 15 d'octubre de 2018, del director general de l'Institut Valencià d'Atenció Social i Sanitària, per la qual s'adscriu un nou centre a les borses d'ocupació temporal de les categories de cuidador o cuidadora, infermer o infermera i cuiner o cuinera de l'entitat. [2018/9790]  
Antecedents de fet  
  
Primer. Mitjançant Resolució de data 14 de setembre de 2017, del sotssecretari de la Conselleria d'Igualtat i Polítiques Inclusives, es van adscriure els drets de cessió d'ús gratuït que corresponien a la Vicepresidència d'Igualtat i polítiques Inclusives, sobre l'immoble siti a Ontinyent (València), carretera de Moixent, km 1, a favor de l'Institut Valencià d'Atenció Social i Sanitària (IVASS), a fi de complir la destinació de residència per a persones amb discapacitat psíquica o intel·lectual i gestionar els serveis socials d'aquesta en el bé adscrit com a residència Caixa Ontinyent per a persones amb discapacitat intel·lectual.  
  
Segon. Atesa aquesta nova circumstància, en relació amb les necessitats d'ocupació temporal que puguen sorgir en el centre i la seua cobertura a través de les borses d'ocupació, resulta necessari incorporar i determinar l'adscripció del nou centre a l'àrea geogràfica corresponent.  
  
  
Fonaments jurídics  
  
Primer. Correspon al director general de l'Institut Valencià d'Atenció Social i Sanitària la competència per a adoptar la present resolució, d'acord amb l'article 8 del Decret 7/2013, de 4 de gener del Consell, pel qual s'aprova el Reglament d'organització i funcionament de l'Institut Valencià d'Acció Social.  
Segon. Segons el que estableix l'article 4.2 de la Resolució, de 20 de març de 2017, del director general de l'Institut Valencià d'Atenció Social i Sanitària (IVASS), per la qual es convoquen les borses d'ocupació temporal de les categories de cuidador/a, infermer/a i cuiner/a: «Si s'incorpora un centre nou a l'entitat, s'adscriurà automàticament a la zona més pròxima».  
En vista del que s'ha exposat, resolc:  
De conformitat amb el que s'estableix en les bases que regulen les borses d'ocupació temporal de l'entitat en les categories de cuidador/a, infermer/a i cuiner/a, es determina adscriure la residència per a persones amb diversitat funcional intel·lectual d'Ontinyent a la zona geogràfica més pròxima, que resulta ser l'àrea 6 - Xàtiva  
  
Contra la present resolució, que posa fi a la via administrativa, podrà interposar-se recurs contenciós administratiu davant els òrgans jurisdiccionals contenciosos administratius de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que s'estableix en els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, així com els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar el recurs de reposició en el termini d'un mes davant el director general, de conformitat amb els articles 123 i 124 de la referida Llei 39/2015.  
  
València, 15 d'octubre de 2018.- El director general de l'IVASS: Ángel Bonafé Osca.